|  |
| --- |
| **A) Všeobecné údaje** |

***1. Názov vzdelávacieho programu***

Katolícka škola – 3D škola: Dekalóg

Dialóg

Disciplína

***2. Predkladateľ programu***

PhDr. Mária Poliaková, riaditeľka ZŠ s MŠ Štefana Moysesa – 1.9.2015

Mgr. Janka Krnáčová, riaditeľka ZŠ s MŠ Štefana Moysesa – 1.9.2016

***3. Zriaďovateľ školy***

Rímskokatolícka cirkev, Biskupstvo Banská Bystrica, Nám.SNP 19, 974 01 Banská

Bystrica

***4. Platnosť inovovaného Školského vzdelávacieho programu***

od 1.9.2015 (1.-5.roč.), od 1.9.2016 (2.-6.roč.)

***5. Charakteristika školy***

Katolícka škola poskytuje žiakom kvalitné vzdelanie a zodpovednú výchovu

v kresťanskom duchu,

duchovnú a mravnú formáciu.

Základnú školu s materskou školou Štefana Moysesa tvoria organizačné zložky:

materská škola,

základná škola, školský klub detí a špeciálna trieda pre žiakov s mentálnym postihnutím.

Je to plnoorganizovaná škola s jednou triedou materskej školy pre 24 detí, s 12 triedami

1.-9. ročníka a 1 triedou pre žiakov s mentálnym postihnutím vo variante A a B. Celkový

počet žiakov základnej

školy v školskom roku 2015/2016 je 221.

Základná škola je od roku 2004 umiestnená v centre mesta v budove, ktorá je

vlastníctvom Biskupstva Banská Bystrica. Materská škola sa nachádza v komplexe Domu

Božieho milosrdenstva.

Základnou ideou bolo umiestnenie detí predškolského veku do blízkosti ľudí

prežívajúcich svoju starobu a cieľom vychovávať v deťoch empatiu a úctu k starým

a chorým.

***6. Vyučovací jazyk***

Vyučovacím jazykom je slovenský jazyk. 219 žiakov je slovenskej národnosti, ktorých

materinským jazykom je slovenský jazyk. V šk. roku 2015/2016 jedna žiačka je

vietnamskej národnosti, jedna žiačka je českej národnosti.

|  |
| --- |
| **B) Charakteristika školského vzdelávacieho programu** |

***7. Zameranie, profilácia školy, ciele výchovy a vzdelávania***

a) ZŠ s MŠ Štefana Moysesa je katolíckou školou nielen na základe zriaďovateľa, ale

najmä zameraním- otvorenosťou voči všetkým bez výlučnosti vierovyznania s rešpektom

ku katolíckej výchove, láskou k Bohu a človeku. Rímskokatolícke náboženstvo je povinný

vyučovací predmet s časovou dotáciou 2 hodiny týždenne. V každom ročníku sa predmet

katolícke náboženstvo posilňuje jednou disponibilnou hodinou. Učebné osnovy sú totožné

so vzdelávacím štandardom ŠVP pre daný predmet ( pozri časť učebný plán a učebné

osnovy).

Etická výchova ani iné náboženstvá sa nevyučujú. Všetky ostatné disponibilné hodiny

v jednotlivých ročníkoch sa využívajú na posilnenie kvality výkonového štandardu.

b) Charakteristickou črtou katolíckej školy je vytváranie školského prostredia

oživovaného evanjeliovým duchom slobody a lásky ( Gravissimum educationis), Škola

plní nenahraditeľnú spoločenskú funkciu, pretože napĺňa právo človeka na vzdelanie

a sebaralizáciu. Pluralita škôl umožňuje rešpekt k slobode človeka. Preto voľba

výchovného systému, a teda aj školy a jej zamerania závisia od prvých a hlavných

pedagógov - rodičov. Škola má však kľúčovú hodnotu a úlohu vo výchove a vzdelávaní

a dopĺňa snaženia rodiny na odbornom princípe. Škola pestuje intelektuálne, tvorivé

a estetické schopnosti žiaka, vedie k hodnotám a správnym postojom a múdrosti.

c) Do materskej školy a základnej školy sa v zmysle štatútu školy prijímajú deti a žiaci

predovšetkým

z katolíckych rodín, pričom nevyhnutnou podmienkou je bezpodmienečný súhlas žiaka

a jeho rodičov resp. zákonných zástupcov s katolíckou výchovou a vzdelávaním v tomto

duchu. Žiaci školy sú rôznorodí z hľadiska intelektových schopností, ale aj z hľadiska

duchovnej a mravnej úrovne. Škola si stanovila nasledovné výchovné ciele:

1. Zodpovedná výchova v duchu katolíckej viery, formovanie úprimného vzťahu k Bohu

a Cirkvi a ku katolíckemu hodnotovému systému. Realizuje sa to primerane veku

a schopnostiam žiakov, nie formou donucovania, ale rešpektovaním slobody osobnosti.

2. Rešpektovanie ľudskej osoby a jej dôstojnosti, výchova k tolerancii až po hranicu

hriechu.

3. Výchova k pravdivému a reálnemu pohľadu na svet, k účinnej ochrane voči manipulácii

zo strany médií a verejnej mienky.

4. Výchova ku kritickému a jednoznačnému rozlišovaniu dobra a zla, pravdy a lži na

základe prirodzeného zákona.

5. Výchova k zodpovednosti za iných, výchova k prosociálnosti a charitatívnym

aktivitám, citlivosti voči prírode a životnému prostrediu.

6. Výchova k zodpovednému manželstvu a rodičovstvu, úcte k životu.

7. Výchova zrelej osobnosti ako občana, k angažovanosti v spoločenskom a verejnom

živote, k správnej národnej hrdosti.

d) Základná škola s materskou školou Štefana Moysesa je jediná katolícka základná

a materská škola v Banskej Bystrici a jej okresu, do školy sa zapisujú deti z blízkeho aj

vzdialenejšieho okolia (Harmanec, Staré Hory, Donovaly, Slovenská Ľupča, Podkonice,

Riečka, z prímestských častí mesta a sídlisk).

Cieľom vzdelávania v ZŠ s MŠ Štefana Moysesa v súlade s platnou legislatívou

Slovenskej republiky záväznej pre cirkevné školy je umožniť dieťaťu MŠ a žiakovi ZŠ:

1. získať vzdelanie podľa školského zákona,

2. získať kompetencie ( komunikačné, IKT kompetencie, matematické, prírodovedné,

sociálne,

kultúrne, podnikateľské, občianske),

3. ovládať cudzí jazyk,

4. správne identifikovať a analyzovať problémy, navrhovať ich riešenia,

5. rozvíjať manuálne zručnosti, tvorivé a umelecké schopnosti,

6. posilňovať úctu k životu a človeku bez ohľadu na rasu, národnosť, náboženstvo

a kultúru,

7. posilňovať úctu ku kultúrnym, náboženským, národným hodnotám a tradíciám štátu,

8. naučiť sa celoživotne vzdelávať,

9. kontrolovať a regulovať svoje správanie, chrániť si zdravie a životné prostredie,

10.získať informácie o ľudských právach a právach dieťaťa a spôsobilosť na ich

uplatnenie.

***8. Dĺžka štúdia a formy výchovy a vzdelávania***

V materskej škole sa deti vzdelávajú vo veku od 3 do 6 rokov v jednej triede. Deti,

ktoré k 31.8. dovŕšili 5 rokov, sú pripravované na nástup plnenia povinnej školskej

dochádzky.

Žiaci základnej školy splnia 9 rokov povinnej desaťročnej školskej dochádzky.

Žiaci špeciálnej triedy variantu A splnia 9 rokov povinnej školskej dochádzky, žiaci

variantu B v základnej škole splnia 10 rokov povinnej školskej dochádzky.

Výber foriem výchovy a vzdelávania je prostriedkom motivácie a usmerňovania

žiakov v učení. Podporujú ich tvorivosť, samostatnosť, cieľavedomosť. Učiteľ motivuje,

povzbudzuje a vedie žiaka k aktivite a umožňuje mu spolupracovať a spolurozhodovať

v tíme, zažívať osobný úspech a uplatnenie. Základom má byť aktívne učenie

s uplatnením vlastného tempa, ocenením originality v riešení úloh, vyjadrením dôvery

vo výkon a v možnosti opravy chýb a omylov.

Hodnotenie je nasmerované k žiakovi, nie na porovnávanie s inými žiakmi.

Škola je dobre vybavená potrebnou modernou technikou.

***9. Organizačné formy a metódy vyučovania***

Z organizačných foriem sa využije problémové, projektové, skupinové

a integrované tematické vyučovanie. Z metód - prípadové štúdie, inscenačné metódy,

brainstormingové, zážitkové metódy. Súčasťou vyučovania sú aj exkurzie, vychádzky,

návštevy výstav, knižníc, divadelných predstavení, súťaží, koncertov a pod. Obľúbenou

formou je celoročný školský projekt.

***10. Stupne vzdelania***

Škola poskytuje v súlade so štátnym vzdelávacím programom nasledovné stupne

vzdelania:

ISCED 0 – predprimárne vzdelávanie, v školskom roku 2015/2016 sa postupuje podľa

iŠkVP pilotnou fázou.

ISCED 1- 1.stupeň ZŠ – primárne vzdelanie.

ISCED 2 - 2.stupeň ZŠ – nižšie stredné vzdelanie.

***11. Učebný plán***

Príloha č. 1

***12. Vzdelávacie štandardy***

Príloha č. 2

***13. Personálne zabezpečenie chodu školy***

Všetci pedagogickí zamestnanci sú kvalifikovaní. 100% odbornosť vyučovania je

zabezpečená v materskej škole a na 1.stupni základnej školy. Na 2.stupni sa neodborne

učí výtvarná výchova a občianska náuka. Okrem SJL a MAT je každý predmet

zastúpený jedným vyučujúcim. Učiteľky 1.stupňa si dopĺňajú vyučovaciu povinnosť

v školskom klube detí. V ŠKD pracujú tri vychovávateľky, škola má pridelených

štyroch asistentov učiteľa. Duchovná správa školy zabezpečuje duchovnú formáciu

všetkých zamestnancov.

Mesačne sa uskutočňuje duchovná obnova, raz ročne duchovné cvičenia. Kresťanský

pedagóg musí byť vyspelou osobnosťou, aby sa mohol stať pozitívnym a názorným

príkladom, s ktorým sa môžu žiaci identifikovať a napodobňovať ho. Viera v Boha

pôsobí ako špecifický motivačný zdroj.

Pedagóg v jej svetle chápe svoju edukačnú činnosť ako osobné poslanie v rámci

Božieho plánu.

Kresťanský učiteľ žije teda v súlade so svojou vierou a snaží sa odovzdávať radostnú

zvesť svojim žiakom. Nikdy neuplatňuje mocenskú autoritu, iba autoritu prirodzenú.

Usiluje sa o objektívne poznanie každého žiaka, jeho osobných predpokladov

a možností. Rešpektuje jeho svedomie.

Kresťanský pedagóg sa identifikuje s cieľmi, poslaním a zámermi školy a cíti

zodpovednosť za jej chod, prispieva k skvalitneniu práce školy najmä vlastným

kvalitným výkonom, spoluprácou s vedením školy, spoluprácou s ostatnými

vyučujúcimi a pod.

***14. Materiálno-technické a priestorové podmienky***

V školskom roku 2015/2016 má škola 13 kmeňových učební. V súvislosti

s nárastom počtu žiakov boli v 1., 2. a 5.ročníku otvorené dve triedy. Keďže škola

nedisponuje voľnými priestormi, v snahe vyhovieť záujmu rodičov o vzdelanie

v katolíckej škole, sú ako kmeňové učebne využité jazykové laboratórium a učebňa

chémie. Na jazykové vzdelávanie je zabezpečené prenosné zariadenie, odborné

vyučovanie chémie sa rieši úpravou rozvrhu hodín. Všetky učebne ( okrem

dvoch) sú vybavené interaktívnou tabuľou, stabilným alebo prenosným dataprojektorom

a notebookom. K dispozícii je 35 notebookov pre žiakov ( 15 pre 2.stupeň, 20 pre

1.stupeň) a 20 tabletov. S uvedenou technikou žiaci pracujú v kmeňových učebniach,

v ktorých je pripojenie na internet. Proti zneužitiu je internet zabezpečený.

Škola nemá priestory na kabinety. Učebné pomôcky sú umiestnené v triedach

a v uzavretých skriniach na chodbách. Disponuje len kabinetom MAT-FYZ, kabinetom

1.stupňa a skladom učebníc.

Telocvičňa je po generálnej rekonštrukcii. Slúži nielen na vyučovacie účely, ale aj na

mimovyučovacie a mimoškolské športové a kultúrne aktivity. Vnútorný školský dvor je

zariadený ako detské ihrisko pre mladších žiakov. V júni 2015 bolo zrekonštruované.

Školské ihrisko sa využíva žiakmi základnej školy a žiakmi Evanjelického gymnázia.

Vzhľadom na nevyjasnené majetkovo-právne vzťahy upravuje sa len minimálne.

Všetky triedy sú zariadené novým školským nábytkom ( lavice, stoličky, skrine).

Novým nábytkom je zariadená zborovňa a knižnica, ktorá sa postupne dopĺňa najmä

odbornými knihami ( slovníky, encyklopédie). Je potrebné vybudovať školskú dielňu na

vyučovanie technickej výchovy, kuchynka je k dispozícii.

***15. Podmienky na zaistenie bezpečnosti a ochrany zdravia pri výchove***

***a vzdelávaní***

Sú definované v : a) Smernica č. 3/2012 Bezpečnosť a ochrana zdravia pri práci.

b) Prevádzkový poriadok telocvične, doplnok č.1/2014.

c) Prevádzkové poriadky jazykovej učebne, chemického

laboratória, informatiky, cvičnej kuchyne.

Škola má externého certifikovaného bezpečnostného technika. Vypracováva vnútorné

predpisy o ochrane zdravia a bezpečnosti pri práci, zabezpečuje pravidelné školenia

zamestnancov a pravidelné kontroly prostredia a podmienok na vyučovanie. Žiaci sú na

začiatku školského roka poučení o ochrane zdravia a bezpečnosti. Podobne sa poučenie

vykonáva pred vyučovaním odborných predmetov ( MAT,CHE,FYZ), telesnej výchovy

a pred konaním hromadnej akcie ( exkurzia, výlet).

Požiarnu ochranu zabezpečuje externý technik PO. Vykonáva pravidelné kontroly

a školenia zamestnancov. Vedie evidenciu záznamov kontrol.

Revízie elektrických zariadení a spotrebičov sa uskutočňujú podľa plánu, zabezpečuje

ich oprávnená firma na základe zmluvného vzťahu. Ochranu osobných údajov v zmysle

zákona zabezpečuje externá zodpovedná osoba na základe zmluvného vzťahu.

***16. Vnútorný systém kontroly a hodnotenia žiakov***

Cieľom hodnotenia vzdelávacích výsledkov je poskytnutie spätnej väzby žiakovi

a rodičom o zvládnutí učebnej problematiky: pozitíva, nedostatky, rezervy. Súčasťou

hodnotenia je aj určitý návod ako odstraňovať nedostatky, povzbudenie a motivovanie na

skvalitnenie výsledkov. Dôraz sa bude klásť na to, aby sa prostredníctvom hodnotenia

žiaci nerozdeľovali na úspešných a neúspešných. Hodnotenie spôsobilostí sa nesmie

spájať s hodnotením správania.

Pri hodnotení žiakov so ŠVVP sa bude zohľadňovať vplyv zdravotného znevýhodnenia

na ich školský výkon.

V hodnotiacom portfóliu budú povinné práce z vybraných predmetov ( SJL, MAT,

DEJ ), prezentácie ľubovoľnej témy v rámci vyučovacieho predmetu. K voliteľným

prácam budú patriť tie, ktoré si vyberú žiaci v rámci ponuky ( napr. návrh triedneho

poriadku, kronika triedy, triedny

časopis, zapojenie do ročníkového projektu.

Podrobne rozpracované v smernici o klasifikovaní a hodnotení.

***17. Vnútorný systém kontroly a hodnotenia zamestnancov***

Hodnotenie pedagogických zamestnancov sa bude uskutočňovať na základe

hospitácií, rozhovorov, výsledkov žiakov, pokroku vo výkone žiakov pod vedením

učiteľa, aktivita v oblasti tvorby učebných pomôcok, v mimoškolskej činnosti,

vzájomného hodnotenia ( otvorené hodiny, vzájomné hospitácie).

Na optimalizáciu práce učiteľa vo výchovno-vyučovacom procese sú stanovené

základné požiadavky. Učiteľ má štruktúru tematického celku. Má primeraný nadhľad

v učive, vie určiť náročnosť učiva vzhľadom na vek žiakov, vie analyzovať použitú

metodiku a formu. Učiteľ má vedieť, čo chce žiakov naučiť, vie, či cieľ dosiahol, pozná

normu výkonu. Vie určiť, ktoré hodiny venuje vysvetľovaniu, precvičovaniu, aplikáciám,

preverovaniu a hodnoteniu. Vie, čo a akou formou sa bude preverovať ( ústne, písomne,

rozhovor, diferencované úlohy...). Vzhľadom na zloženie žiackeho kolektívu a obsahu

učiva učiteľ má vedieť určiť, prečo učí určitou metódou a formou, ktorá rešpektuje

princípy didaktiky. Systém kontroly a hodnotenia je rozpracovaný vo

vnútornej smernici.

***18. Požiadavky na kontinuálne vzdelávanie***

Príloha č. 3 Plán kontinuálneho vzdelávania

***19. Podmienky pre vzdelávanie žiakov so špeciálnymi výchovno-***

***vzdelávacími potrebami***

Škola je otvorená pre všetkých žiakov. Spolupracuje s CPPPaP, Detským

integračným centrom a zákonnými zástupcami žiakov. Žiaci so ŠVVP v závislosti od

stupňa znevýhodnenia sú začlenení individuálne , alebo sú vzdelávaní pomocou

špeciálnych postupov a organizačných foriem na základe odporúčaní odborných

inštitúcií. Vyučujúci a triedni učitelia spolupracujú s výchovnou poradkyňou, s CPPPaP

a DIC. Žiakom zo sociálne znevýhodneného prostredia sa poskytuje pomoc ( finančná

podpora pri exkurziách, aktivitách, ktoré vyžadujú spolufinancovanie rodičov, pomoc

pri zabezpečovaní pomôcok na vyučovanie.

V školskom roku 2015/2016 je 16 žiakov individuálne začlenených, jedna žiačka so

zdravotným pohybovým znevýhodnením ( DMO), 9 žiakov s mentálnym postihnutím,

štyria žiaci individuálne začlenení pre nadanie. Pri vchode do budovy je vybudovaná

rampa na bezbariérový vstup do školy. Žiačka na vozíku sa vzdeláva na prízemí.

V budúcnosti bude potrebné riešiť bezbariérový výstup na ďalšie poschodia.

Žiaci so ŠVVP majú pridelených asistentov učiteľa: 2 v špeciálnej triede, 1 pre žiačku

na vozíku, 1 pre ostatných žiakov s poruchami učenia, pozornosti a správania.

|  |
| --- |
| **Revidovanie 1.9. 2016** |

A) Všeobecné údaje

***Charakteristika školy***

Katolícka škola poskytuje žiakom kvalitné vzdelanie a zodpovednú výchovu

v kresťanskom duchu,

duchovnú a mravnú formáciu.

Základnú školu s materskou školou Štefana Moysesa tvoria organizačné zložky:

materská škola,

základná škola, školský klub detí a špeciálna trieda pre žiakov s mentálnym postihnutím.

Je to plnoorganizovaná škola s jednou triedou materskej školy pre 24 detí, s 11 triedami

1.-9. ročníka a 1 triedou pre žiakov s mentálnym postihnutím vo variante A a B. Celkový

počet žiakov základnej školy v školskom roku 2016/2017 je 220.

Základná škola je od roku 2004 umiestnená v centre mesta v budove, ktorá je

vlastníctvom Biskupstva Banská Bystrica. Materská škola sa nachádza v komplexe Domu

Božieho milosrdenstva.

Základnou ideou bolo umiestnenie detí predškolského veku do blízkosti ľudí

prežívajúcich svoju starobu a cieľom vychovávať v deťoch empatiu a úctu k starým

a chorým.

***Vyučovací jazyk***

Vyučovacím jazykom je slovenský jazyk. 218 žiakov je slovenskej národnosti, ktorých

materinským jazykom je slovenský jazyk. V šk. roku 2016/2017 jedna žiačka je

vietnamskej národnosti, jeden žiak ukrajinskej národnosti.

***Stupne vzdelania***

Škola poskytuje v súlade so štátnym vzdelávacím programom nasledovné stupne

vzdelania:

ISCED 0 – predprimárne vzdelávanie, v školskom roku 2016/2017 sa postupuje podľa

iŠkVP.

ISCED 1- 1.stupeň ZŠ – primárne vzdelanie, v školskom roku 2016/2017 sa postupujem v 1. a 2. roč. podľa inovatívneho ŠkVP. ISCED 2 - 2.stupeň ZŠ – nižšie stredné vzdelanie, v školskom roku 2016/2017 sa v 5. a 6. roč. postupuje podľa inovatívneho ŠkVP.

***Materiálno-technické a priestorové podmienky***

V školskom roku 2016/2017 má škola 12 kmeňových učební. V 1.a 3 .ročníku sú otvorené dve triedy. Keďže škola nedisponuje voľnými priestormi, v snahe vyhovieť záujmu rodičov o vzdelanie v katolíckej škole, sú ako kmeňové učebne využité jazykové laboratórium a učebňa chémie. Na jazykové vzdelávanie je zabezpečené prenosné zariadenie, odborné

vyučovanie chémie sa rieši úpravou rozvrhu hodín. Všetky učebne (okrem jednej) sú vybavené interaktívnou tabuľou, stabilným alebo prenosným dataprojektorom

a notebookom. K dispozícii je 35 notebookov pre žiakov ( 15 pre 2.stupeň, 20 pre

1.stupeň) a 20 tabletov. S uvedenou technikou žiaci pracujú v kmeňových učebniach,

v ktorých je pripojenie na internet. Proti zneužitiu je internet zabezpečený.

Škola nemá priestory na kabinety. Učebné pomôcky sú umiestnené v triedach

a v uzavretých skriniach na chodbách. Disponuje len kabinetom MAT-FYZ, kabinetom

1.stupňa a skladom učebníc.

Telocvičňa je po generálnej rekonštrukcii. Slúži nielen na vyučovacie účely, ale aj na

mimovyučovacie a mimoškolské športové a kultúrne aktivity. V septembri 2016 boli zrekonštruované dielne, kde sa vyučuje predmet technika a svet práce. Boli zakúpené nové vykurovacie telesá, stoly a náradie. Vnútorný školský dvor je zariadený ako detské ihrisko pre mladších žiakov.

Školské ihrisko sa využíva žiakmi základnej školy a žiakmi Evanjelického gymnázia.

Vzhľadom na nevyjasnené majetkovo-právne vzťahy upravuje sa len minimálne.

Všetky triedy sú zariadené novým školským nábytkom ( lavice, stoličky, skrine).

Novým nábytkom je zariadená zborovňa a knižnica, ktorá sa postupne dopĺňa najmä

odbornými knihami ( slovníky, encyklopédie). Kuchynka je tiež k dispozícii. Kde sa realizuje krúžok varenia.

***Podmienky pre vzdelávanie žiakov so špeciálnymi výchovno-***

***vzdelávacími potrebami***

Škola je otvorená pre všetkých žiakov. Spolupracuje s CPPPaP, Detským

integračným centrom a zákonnými zástupcami žiakov. Žiaci so ŠVVP v závislosti od

stupňa znevýhodnenia sú začlenení individuálne , alebo sú vzdelávaní pomocou

špeciálnych postupov a organizačných foriem na základe odporúčaní odborných

inštitúcií. Vyučujúci a triedni učitelia spolupracujú s výchovnou poradkyňou, s CPPPaP

a CŠPPa . Žiakom zo sociálne znevýhodneného prostredia sa poskytuje pomoc ( finančná

podpora pri exkurziách, aktivitách, ktoré vyžadujú spolufinancovanie rodičov, pomoc

pri zabezpečovaní pomôcok na vyučovanie.

V školskom roku 2016/2017 je 18 žiakov individuálne začlenených, jedna žiačka so

zdravotným pohybovým znevýhodnením ( DMO), 9 žiakov s mentálnym postihnutím,

jeden žiak individuálne začlenení pre nadanie. Pri vchode do budovy je vybudovaná

rampa na bezbariérový vstup do školy. Žiačka na vozíku sa vzdeláva na prízemí.

V budúcnosti bude potrebné riešiť bezbariérový výstup na ďalšie poschodia.

Žiaci so ŠVVP majú pridelených asistentov učiteľa: 2 v špeciálnej triede, 1 pre žiačku

na vozíku, 1 pre ostatných žiakov s poruchami učenia, pozornosti a správania.

|  |
| --- |
| **C) Učebné plány** |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Rámcový učebný plán variant 1 - druhý cudzí jazyk | | | | | | | | | | | |  |
|  |  |  |  |  |  |  |  |  |  |  |  |  |
| **Vzdelávacia oblasť** | **vyučovací predmet** | **ročník primárne vzdelávanie** | | | |  | **ročník nižšie stredné vzdelávanie** | | | | | |
|  |  | **1.** | **2.** | **3.** | 4. | **suma** | **5.** | **6.** | **7.** | 8. | 9. | **suma** |
| ***Jazyk a komunikácia*** | ***slov. jazyk a literatúra*** | 9 | 9 | 7 | 7 | **32** | 5 | 5 | 4 | 5 | 5 | **24** |
| ***anglický jazyk*** | 0 | 0 | 3 | 3 | **6** | 4 | 3 | 3 | 3 | 3 | **16** |
| ***nemecký jazyk*** | 0 | 0 | 0 | 0 | **0** | 0 | 0 | 2 | 2 | 2 | **6** |
| ***Matematika a práca s informáciami*** | ***matematika*** | 4 | 4 | 4 | 4 | **16** | 4 | 5 | 4 | 4 | 5 | **22** |
| ***informatika*** | 0 | 0 | 1 | 1 | **2** | 1 | 1 | 1 | 1 | 0 | **4** |
| ***Človek a príroda*** | ***prvouka*** | 1 | 2 | 0 | 0 | **3** | 0 | 0 | 0 | 0 | 0 | **0** |
| ***prírodoveda*** | 0 | 0 | 1 | 2 | **3** | 0 | 0 | 0 | 0 | 0 | **0** |
| ***fyzika*** | 0 | 0 | 0 | 0 | **0** | 0 | 2 | 1 | 2 | 1 | **6** |
| ***chémia*** | 0 | 0 | 0 | 0 | **0** | 0 | 0 | 2 | 2 | 1 | **5** |
| ***biológia*** | 0 | 0 | 0 | 0 | **0** | 2 | 1 | 2 | 1 | 2 | **8** |
| ***Človek a spoločnosť*** | ***vlastiveda*** | 0 | 0 | 1 | 2 | **3** | 0 | 0 | 0 | 0 | 0 | **0** |
| ***dejepis*** | 0 |  | 0 | 0 | **0** | 1 | 2 | 1 | 1 | 2 | **7** |
| ***geografia*** | 0 | 0 | 0 | 0 | **0** | 2 | 1 | 1 | 1 | 1 | **6** |
| ***občianska náuka*** | 0 | 0 | 0 | 0 | **0** | 0 | 1 | 1 | 1 | 1 | **4** |
| ***Človek a hodnoty*** | ***katolícke náboženstvo*** | 2 | 2 | 2 | 2 | **8** | 2 | 2 | 2 | 2 | 2 | **10** |
| ***Človek a svet práce*** | ***pracovné vyučovanie*** | 0 | 0 | 1 | 1 | **2** | 0 | 0 | 0 | 0 | 0 |  |
| ***technika*** | 0 | 0 | 0 | 0 | **0** | 1 | 1 | 1 | 1 | 1 | **5** |
| ***Umenie a kultúra*** | ***hudobná výchova*** | 1 | 1 | 1 | 1 | **4** | 1 | 1 | 1 | 1 | 0 | **4** |
| ***výtvarná výchova*** | 2 | 2 | 1 | 1 | **6** | 1 | 1 | 1 | 1 | 1 | **5** |
| ***Zdravvie a pohyb*** | ***telesná a športová výchova*** | 3 | 3 | 3 | 2 | **11** | 3 | 3 | 3 | 2 | 3 | **14** |
|  |  |  |  |  |  |  |  |  |  |  |
| **spolu** |  | 22 | 23 | 25 | 26 | **96** | 27 | 29 | 30 | 30 | 30 | **146** |
|  |  |  |  |  |  |  |  |  |  |  |  |  |
| 1.roč a 5. roč. šk. rok 2015/2016 | |  |  |  |  |  |  |  |  |  |  |  |
| 2. roč. a 6. roč. šk. rok 2016/2017 | |  |  |  |  |  |  |  |  |  |  |  |

|  |  |  |  |  |
| --- | --- | --- | --- | --- |
| **Vzdelávacia oblasť** | **Predmet** | **3. ročník** | **4.ročník** | **Spolu** |
|  |  | **PH** | **PH** |  |
| ***Jazyk a komunikácia*** | ***slov. jazyk a literatúra*** | 7 | 7 | 14 |
|  | ***prvý cudzí jazyk*** | 3 | 3 | 6 |
| ***Príroda a spoločnosť*** | ***prírodoveda*** | 2 | 2 | 4 |
|  | ***vlastiveda*** | 1 | 1 | 2 |
| ***Človek a príroda*** | ***fyzika*** | 0 | 0 |  |
|  | ***chémia*** | 0 | 0 |  |
|  | ***biológia*** | 0 | 0 |  |
| ***Človek a spoločnosť*** | ***dejepis*** | 0 | 0 |  |
|  | ***geografia*** | 0 | 0 |  |
|  | ***občianska náuka*** | 0 | 0 |  |
|  |  |  |  |  |
| ***Človek a hodnoty*** | ***katolícke náboženstvo*** | 2 | 2 | 4 |
|  |  |  |  |  |
| ***Matematika a práca s informáciami*** | ***matematika*** | 5 | 4 | 9 |
|  | ***informatika*** | 0 | 0 |  |
|  | ***informatická výchova*** | 1 | 1 | 2 |
|  |  |  |  |  |
| ***Človek a svet práce*** | ***pracovné vyučovanie*** | 1 | 1 | 2 |
|  | ***svet práce*** | 0 | 0 |  |
|  | ***technika*** | 0 | 0 |  |
|  |  |  |  |  |
| ***Umenie a kultúra*** | ***výtvarná výchova*** | 1 | 1 | 2 |
|  | ***hudobná výchova*** | 1 | 1 | 2 |
| ***Zdravie a pohyb*** | ***telesná výchova*** | 2 | 2 | 4 |
|  |  |  | 25 |  |
| ***S P O L U*** |  | 26 | 25 | 51 |
|  |  |  |  |  |
| Školský rok | 2016/2017 |  |  |  |
|  | od 1.9.2016 |  |  |  |

|  |  |  |  |  |  |
| --- | --- | --- | --- | --- | --- |
| **Vzdelávacia oblasť** | **Predmet** | **7.roč.** | **8.roč.** | **9.roč.** |  |
|  |  | **PH** | **PH** | **PH** |  |
| ***Jazyk a komunikácia*** | ***slov. jazyk a literatúra*** | 5 | 5 | 6 | 16 |
| ***prvý cudzí jazyk*** | 3 | 3 | 3 | 9 |
| ***druhý cudzí jazyk*** | 2 | 3 | 2 | 7 |
|  |  |  |  |  |
| ***Príroda a spoločnosť*** | ***prírodoveda*** | 0 | 0 | 0 |  |
| ***vlastiveda*** | 0 | 0 | 0 |  |
|  | 0 | 0 | 0 |  |
| ***Človek a príroda*** | ***fyzika*** | 2 | 2 | 1 | 5 |
| ***chémia*** | 1 | 1 | 1 | 3 |
| ***biológia*** | 2 | 1 | 1 | 4 |
|  |  |  |  |  |
| ***Človek a spoločnosť*** | ***dejepis*** | 1 | 2 | 2 | 5 |
| ***geografia*** | 2 | 2 | 1 | 5 |
| ***občianska náuka*** | 1 | 1 | 1 | 3 |
|  |  |  |  |  |
| ***Človek a hodnoty*** | ***katolícke náboženstvo*** | 2 | 2 | 2 | 6 |
| ***dramatická výchova*** | 0 | 0 | 0 |  |
|  |  |  |  |  |
| ***Matematika a práca s informáciami*** | ***matematika*** | 5 | 5 | 6 | 16 |
| ***informatika*** | 1 | 1 | 1 | 3 |
| ***informatická výchova*** | 0 | 0 | 0 |  |
|  |  |  |  |  |
| ***Človek a svet práce*** | ***pracovné vyučovanie*** | 0 | 0 | 0 |  |
| ***svet práce*** |  | 0 | 1 | 1 |
| ***technika*** | 0 | 1 | 0 | 1 |
|  |  |  |  |  |
| ***Umenie a kultúra*** | ***výtvarná výchova*** | 1 | 0 | 0 | 1 |
| ***hudobná výchova*** | 1 | 0 | 0 | 1 |
| ***výchova umením*** | 0 | 1 | 1 | 2 |
|  |  |  |  |  |
| ***Zdravie a pohyb*** | ***telesná výchova*** | 0 | 0 | 0 |  |
| ***telesná a športová výchova*** | 2 | 2 | 2 | 6 |
|  |  |  |  |  |
| ***S P O L U*** |  | 31 | 32 | 31 | 94 |
|  |  |  |  |  |  |
| **Školský rok** | 2016/2017 od 1.9.2016 |  |  |  |  |

**Poznámky k školskému učebnému plánu**

1. ŠkVP obsahuje 2 varianty školského učebného plánu ( ďalej ŠUP): variant 1- od 7.ročníka

sa vyučuje 2.cudzá jazyk, variant 2- od 7.ročníka bez 2.cudzieho jazyka.

2. Všetky disponibilné hodiny sa použili na zvýšenie hodinovej dotácie už existujúcich

vyučovacích predmetov.

3. Jedna disponibilná hodina vo všetkých ročníkoch sa využíva na profiláciu školy – posilnenie

predmetu katolícke náboženstvo.

4. Predmet TSV je posilnený o jednu hodinu ( na celkový týždenný počet 3) vo všetkých

ročníkoch ŠUP okrem 8.ročníka prvého variantu ŠUP. Zdôvodnenie: vo 8.ročníku sú 3

disponibilné hodiny, z ktorých vo variante 1 sa dve hodiny využili na 2.cudzí jazyk a 1

hodina na posilnenie NAB.

5. Od 7.ročníka ako 2.cudzí jazyk škola ponúka nemecký a francúzsky jazyk. Ponuka sa môže

aktualizovať podľa personálnych možností školy. V prípade zavedenia 2.CJ sa postupuje

podľa variantu 1.

6. Kritériá zavedenia druhého cudzieho jazyka od 7.ročníka:

a) V šiestom ročníku sa ponúkne žiakom vyučovanie 2 cudzieho jazyka a zistí sa záujem.

b) Predmet 2.cudzí jazyk sa otvorí, ak záujem nie je nižší ako 60% počtu žiakov triedy.

c) Ak sa naplní 80% počtu žiakov o 2.cudzí jazyk, predmet bude zavedený pre celú triedu

( aj pre zostávajúcich 20%) s ohľadom na možnosti školy.

d) Ak sa nenaplní 80%-ný záujem o 2.cudzí jazyk, bude sa vyučovať podľa variantu 2ŠUP.

|  |
| --- |
| **D) Učebné štandardy** |